Document ID: 32008D0826

KOMMISSIONENS BESLUTNING
af 30. oktober 2008
om forlængelse af gyldigheden af beslutning 2002/887/EF for naturligt eller kunstigt væksthæmmede planter af Chamaecyparis Spach, Juniperus L. og Pinus L. med oprindelse i Japan
(meddelt under nummer K(2008) 6269)
(2008/826/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 15, stk. 1,og
ud fra følgende betragtninger:
(1)
Ved Kommissionens beslutning 2002/887/EF af 8. november 2002 om bemyndigelse til at undtage naturligt eller kunstigt væksthæmmede planter af Chamaecyparis Spach, Juniperus L. og Pinus L. med oprindelse i Japan fra visse bestemmelser i Rådets direktiv 2000/29/EF (2) bemyndiges medlemsstaterne til at tillade undtagelser fra visse bestemmelser i direktiv 2000/29/EF for planter af Chamaecyparis Spach, Juniperus L. og Pinus L. med oprindelse i Japan i begrænsede perioder på særlige betingelser.
(2)
Da de forhold, der gør bemyndigelsen berettiget, stadig gør sig gældende, og der ikke foreligger nye oplysninger, som giver anledning til en revision af de særlige betingelser, bør bemyndigelsen forlænges.
(3)
Det Forenede Kongerige har anmodet om en forlængelse af undtagelsen.
(4)
Beslutning 2002/887/EF bør derfor forlænges i overensstemmelse hermed.
(5)
Foranstaltningerne i denne beslutning er i overensstemmelse med udtalelse fra Den Stående Komité for Plantesundhed -
VEDTAGET FØLGENDE BESLUTNING:
Artikel 1
I beslutning 2002/887/EF foretages følgende ændringer:
1)
I artikel 2, stk. 1 og 2, ændres »den 1. august 2007 og den 1. august 2008« til »den 1. august 2009 og den 1. august 2010«.
2)
Tabellen i artikel 4 affattes således:
»Plante
Periode
Chamaecyparis:
1.11.2008 til 31.12.2010
Juniperus:
1.11.2008 til 31.3.2009 og 1.11.2009 til 31.3.2010
Pinus:
1.11.2008 til 31.12.2010«
Artikel 2
Denne beslutning anvendes fra den 1. november 2008.
Artikel 3
Denne beslutning er rettet til medlemsstaterne.
Udfærdiget i Bruxelles, den 30. oktober 2008.

Labels: 16
20
3
6
18
15